Λουκάς Θεοδωρακόπουλος

Ο Λουκάς Θεοδωρακόπουλος (1925 - 26 Απριλίου 2013) ήταν Έλληνας ποιητής και μεταφραστής.

 Βιογραφικό 
Ο Λουκάς Θεοδωρακόπουλος γεννήθηκε το 1925 στην Άμφισσα. Ανέπτυξε κατά την Κατοχή αντιστασιακή δράση και την περίοδο από την άνοιξη έως τον Δεκέμβριο του 1944 ανήκε στην ΕΠΟΝ της Β΄ Μεραρχίας του ΕΛΑΣ. Μετά τον πόλεμο ήρθε στην Αθήνα, όπου εγκαταστάθηκε μόνιμα. Εργάστηκε ως ιδιωτικός υπάλληλος και μεταφραστής.

Έκανε την εμφάνισή του στο χώρο της λογοτεχνίας το 1954 με την ποιητική συλλογή «Σχήμα κραυγής».

Συνεργάστηκε με τα περιοδικά «Επιθεώρηση Τέχνης», «Διαγώνιος», «Εφημερίδα των ποιητών», «Εννέα οδοί» (της Καβάλας). Ήταν συνιδρυτής του εκδοτικού οίκου «Πολύχρωμος Πλανήτης», είχε δε αναλάβει και την επιμέλεια των κειμένων.

Πρωτοπόρος του κινήματος απελευθέρωσης των ομοφυλοφίλων στη χώρα μας, ανήκε στο Απελευθερωτικό Κίνημα Ομοφυλόφιλων Ελλάδας (ΑΚΟΕ), είχε δε την ευθύνη της έκδοσης του περιοδικού «Αμφί» κατά την περίοδο 1979 έως 1984.

Ανήκει στην πρώτη μεταπολεμική γενιά. Η ποίησή του είναι απαξιωτική όσον αφορά στις κοινώς παραδεδεγμένες αξίες, ενώ εκφράζει ανοιχτά τον μη αποδεκτό κοινωνικά ερωτισμό του. Στα πεζά του χρησιμοποιεί τον εσωτερικό μονόλογο.
Ποιήματά του μεταφράστηκαν στα αγγλικά.

Απεβίωσε στην Αθήνα στις 26 Απριλίου 2013.

 Έργα 
 Ποίηση 
 Σχήμα κραυγής (1954)
 Ποιήματα 1954-1956 (1957)
 Η γύμνια του Νώε (1958)
 Πηγάδια και πηγές (1960)
 Ορφέας, σημείο μηδέν (1965)
 Μυθολογία της Ξάνθης, εκδόσεις Ιωλκός, 1967
 Αναδρομή (1978)
 Τέσσερις ποιητικές συλλογές 1960-1978 (1996)

 Πεζά 
 Ραντεβού με τον πύργο του Άιφελ (1971)
 Ο Καιάδας χρονικό μιας πολιορκίας (1976)

 Μελέτες 
 «Αμφί» και απελευθέρωση (2005)

 Μεταφράσεις 
 Felice Picano «Ένα σπίτι στον ωκεανό, ένα σπίτι στην παραλία»
 Lev Davidovich Trotsky «Προβλήματα της καθημερινής ζωής»
 Bruno Bontempelli «Η ηδονή της αφής»
 Yves Nilly «Το ημερολόγιο του ψύχους»
 Carlos Castaneda «Μια ξεχωριστή πραγματικότητα»
 Oscar Wilde «Το πορτραίτο του Ντόριαν Γκρέυ»
 Oscar Wilde «De profundis»
 John Cleland «Φάνυ Χιλ»
 Henry James «Τέσσερις συναντήσεις»
 Yukio Mishima «Εξομολογήσεις μιας μάσκας»
 Stanley	Weinbaum «Ο νέος Αδάμ»
 Cristopher Isherwood «Ένας άνδρας μόνος»
 Ivan Goll «Σόδομα και Βερολίνο»
 Rudyard Kipling «Το βιβλίο της ζούγκλας»
 René Girard «Η αρχαία οδός των ασεβών»
 Dominique Fernandez «Η αρπαγή του Γανυμήδη»
 Dominique Fernandez «Εγώ ο Πιέρ Πάολο στα χέρια του αγγέλου»
 Dominique Fernandez «Πορπορίνο ή τα μυστήρια της Νάπολης»
 Paul Bowles «Τσάι στη Σαχάρα»
 Paul Bowles «Καλώς να πέσει»
 Jean-Paul Sartre «Άγιος Ζενέ»
 Jean-Paul Sartre «Το πρόβλημα της μεθόδου»
 Michel Tournier «Ερωτικό απόδειπνο»
 Charles	Bukowski «Χόλλυγουντ»
 Charles	Bukowski «Βρόμικος κόσμος»
 Charles Bukowski «Πόλη των αγγέλων»
 Robert Louis	Stevenson «Το νησί του θησαυρού»
 Graham Greene «Ο επίτιμος πρόξενος»
 Mark Twain «Οι περιπέτειες του Χώκλμπερι Φιν»
 Mark Twain «Γράμματα απ' τη γη»
 Norman	Mailer «Οι σκληροί δεν χορεύουν»
 William Somerset Maugham «Το φεγγάρι και μια πεντάρα»
 Henry Miller «Μαύρη άνοιξη»
 Ανδρέας Κέδρος «Μεταδεκεμβριανά διηγήματα»
 Ανδρέας Κέδρος «Ωδείο»
 Ανδρέας Κέδρος «Η φωτιά κάτω απ' τη θάλασσα»
 Paul Goodman «Κριτική της κατεστημένης παιδείας»
 E. C. W. Myers «Η ελληνική περιπλοκή»
 Gordon Childe «Ο άνθρωπος πλάθει τον εαυτό του»
 Arkady & Boris Strugatsky «Η συνωμοσία του Σύμπαντος»

 Πηγές 
 Λεξικό Νεοελληνικής Λογοτεχνίας (εκδόσεις Πατάκη, σελ. 845)

 Παραπομπές 

Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Πρώτη Μεταπολεμική Γενιά
Κατηγορία:ΛΟΑΤ πρόσωπα από την Ελλάδα
Κατηγορία:Έλληνες ακτιβιστές δικαιωμάτων ΛΟΑΤ